Likumprojekts

**Grozījumi Aizsargjoslu likumā**

Izdarīt Aizsargjoslu likumā (Latvijas Republikas Saeimas un Ministru Kabineta Ziņotājs, 1997, 6. nr.; 2002, 7. nr.; 2003, 15. nr.; 2005, 15. nr.; 2008, 8. nr.; 2009, 12. nr.; Latvijas Vēstnesis, 2010, 205. nr.; 2011, 169. nr.; 2013, 61., 87., 106., 243. nr.; 2014, 220. nr.; 2016, 108.nr.) šādus grozījumus:

1. Aizstāt 1. panta 19. punktā vārdu “josla” ar vārdiem “zemes josla un gaisa telpa”.

2. Papildināt 12.panta otro daļu ar 17.punktu šādā redakcijā:

“17) aizsargjoslas ap naftas un naftas produktu cauruļvadiem, to iekārtām un būvēm, izņemot slēgtās ostu teritorijās.”

3. 16. pantā:

izteikt otrās daļas 1. punkta “a”, “b” un “c” apakšpunktu šādā redakcijā:

“a) gaisvadu līnijām ar nominālo spriegumu līdz 20 kilovoltiem – 2,5 metru attālumā no gaisvadu līnijas ass, kurā elektrolīniju trasi veido 2,5 metru platumā no gaisvadu līnijas ass uz katru pusi;

b) gaisvadu līnijām ar nominālo spriegumu 110 kilovoltu – 11 metru attālumā no gaisvadu līnijas ass, kurā elektrolīniju trasi veido 11 metru platumā no gaisvadu līnijas ass uz katru pusi;

c) gaisvadu līnijām ar nominālo spriegumu 330 kilovoltu — 18 metru attālumā no gaisvadu līnijas ass, kurā elektrolīniju trasi veido 18 metru platumā no gaisvadu līnijas ass uz katru pusi;”;

izteikt otrās daļas 2. punkta “a” apakšpunktu šādā redakcijā:

“a) gaisvadu līnijām ar nominālo spriegumu līdz 1 kilovoltam — 6,5 metru attālumā no gaisvadu līnijas ass, kurā elektrolīniju trasi veido 2,5 metru platumā no gaisvadu līnijas ass uz katru pusi;”;

papildināt otrās daļas 2. punktu ar “a1” apakšpunktu šādā redakcijā:

“a1) gaisvadu līnijām ar nominālo spriegumu 6-20 kilovolti — 6,5 metru attālumā no gaisvadu līnijas ass, kurā elektrolīniju trasi veido 6,5 metru platumā no gaisvadu līnijas ass uz katru pusi;”;

izteikt otrās daļas 2. punkta “b” un “c” apakšpunktu šādā redakcijā:

“b) gaisvadu līnijām ar nominālo spriegumu 110 kilovoltu — 35 metru attālumā no gaisvadu līnijas ass, kurā elektrolīniju trasi veido 13 metru platumā no gaisvadu līnijas ass uz katru pusi;

c) gaisvadu līnijām ar nominālo spriegumu 330 kilovoltu — 35 metru attālumā no gaisvadu līnijas ass, kurā elektrolīniju trasi veido 27 metru platumā no gaisvadu līnijas ass uz katru pusi;”;

aizstāt otrās daļas 2.1 punkta “d” apakšpunktā skaitli “40” ar skaitli “35”;

izteikt otrās daļas 5. punktu šādā redakcijā:

“5) ap elektrisko tīklu sadales iekārtām, zemējuma kontūriem, sadales punktiem un transformatoru apakšstacijām, ārpus elektrisko tīklu gaisvadu un kabeļu līniju aizsargjoslām izvirzīto konstruktīvo elementu ārējām malām – zemes gabals un gaisa telpa, ko norobežo nosacīta vertikāla virsma 1 metra attālumā ārpus šo iekārtu nožogojuma vai vitālāk izvirzīto daļu projekcijas uz zemes vai citas virsmas;”;

papildināt otro daļu ar 6. punktu šādā redakcijā:

“6) dažādām sprieguma gaisvadu līnijām, kas ierīkotas uz kopīga balsta – nosaka vienu aizsargjoslu tādā platumā, kāds nosakāms gaisvadu līnijai ar augstāko spriegumu. Elektrolīnijas trasi veido atbilstoši augstākā sprieguma elektrolīnijai noteiktajai aizsargjoslai.”;

papildināt pantu ar ceturto daļu šādā redakcijā:

“(4) Īpaši aizsargājamās dabas teritorijas, izbūvējot jaunas elektrisko tīklu gaisvadu līnijas vai pārbūvējot esošās elektrisko tīklu gaisvadu līnijas, kuru nominālais spriegums ir 110 kilovolti vai 330 kilovolti, trases platums var tikt noteikts mazāks par šā panta otrajā daļā noteiktajiem lielumiem, ja tas paredzēts šā panta trešajā daļā minētajā metodikā.”

4. 22. pantā:

izteikt otrās daļas 1.1 punktu šādā redakcijā:

“11) gar gāzesvadiem ar spiedienu vairāk par 0,4 megapaskāliem līdz 0,6 megapaskāliem, kas atrodas ceļu zemes nodalījuma joslā, privāto dzelzceļu nodalījuma joslā, sarkanajās līnijās, publiski lietojamās ielās un tāda ceļa, kam nav noteiktas sarkanās līnijas, robežā, bet ne tuvāk kā 1 metru no ceļa zemes nodalījuma joslas, privāto dzelzceļu nodalījuma joslas, sarkano līniju, publiski lietojamo ielu un tāda ceļa, kam nav noteiktas sarkanās līnijas, robežas malas – 1 metra attālumā;”;

izslēgt otrās daļas 3.punkta “e” un “f” apakšpunktā vārdus “atsevišķās būvēs novietotiem”;

papildināt otrās daļas 3.punktu ar “j”, “k” un “l” apakšpunktu šādā redakcijā:

“j) ap gāzes regulēšanas punktiem ar gāzes ieejas spiedienu līdz 0,4 megapaskāliem – 2 metru attālumā;

k) ap pretkorozijas elektroķīmiskās aizsardzības iekārtu stacijām (katodaizsardzības stacijas, drenāžas aizsardzības stacijas) – 1 metra attālumā no iežogojuma;

l) ap gāzesvadu ar spiedienu vairāk par 1,6 megapaskāliem noslēgierīču laukumiem – 15 metru attālumā no iežogojuma.”

5. Papildināt III nodaļu ar 23.3 pantu šādā redakcijā:

**“23.3 pants. Aizsargjoslas ap naftas un naftas produktu cauruļvadiem, to iekārtām un būvēm, izņemot slēgtās ostu teritorijās**

(1) Ekspluatācijas aizsargjoslas ap naftas un naftas produktu cauruļvadiem, to iekārtām un būvēm nosaka, lai nodrošinātu naftas un naftas produktu cauruļvadu, to iekārtu un būvju efektīvu apkalpošanu, izmantošanu un uzturēšanu.

(2) Ekspluatācijas aizsargjoslas ap naftas un naftas produktu cauruļvadiem, to iekārtām un būvēm veido:

1) gar naftas un naftas produktu cauruļvadiem – zemes gabals un gaisa telpa, ko norobežo nosacītas vertikālas virsmas katrā pusē no naftas un naftas produktu cauruļvada ass 15 metru attālumā;

2) ap pretkorozijas elektroķīmiskās aizsardzības iekārtu anodu zemējumiem - 4 metru attālumā no zemējuma kontūras;

3) ap iežogojumā esošām iekārtām un būvēm (pretkorozijas elektroķīmiskās aizsardzības iekārtu stacijas (katodaizsardzības stacijas, drenāžas aizsardzības stacijas), skatakas, attīrīšanas ierīču pieņemšanas laukumi, līnijdaļas aizbīdņi un tml.) un kontrolmērījumu punktiem – 1 metra attālumā no iežogojuma vai kontrolmērījumu punkta.

(3) Metodikas projektu, pēc kuras nosaka ekspluatācijas aizsargjoslas ap naftas un naftas produktu cauruļvadiem, to iekārtām un būvēm izstrādā Ekonomikas ministrija pēc saskaņošanas ar Valsts ugunsdzēsības un glābšanas dienestu un Vides aizsardzības un reģionālās attīstības ministriju.”

6. 32.2 pantā:

izteikt otrās daļas 1.1 punktu šādā redakcijā:

“11) ap gāzes regulēšanas punktiem;”;

papildināt otro daļu ar 1.3 punktu šādā redakcijā:

“13) ap gāzesvadu ar spiedienu virs 1,6 megapaskāliem noslēgierīču laukumiem un izpūšanas svecēm – 100 metru attālumā;”

7. 33.pantā:

papildināt otro daļu pēc skaitļa “23.2” ar skaitli “23.3”;

papildināt septīto daļu pēc vārdiem “Valsts zemes dienestu” ar vārdiem “iesniedzot būvprojekta grafisko dokumentu un būvvaldes apliecinājumu par objekta neesamību”;

papildināt astoto daļu pēc skaitļa un vārdiem “21. panta otrajā daļā” ar skaitļiem un vārdiem “22. panta otrās daļas 1.1 punktā”;

izteikt devīto daļu šādā redakcijā:

“(9) Šā likuma 14., 16. (izņemot 16.panta otrās daļas 2.1 punktu), 17., 19., 20.pantā, 21.panta trešajā un ceturtajā daļā, 22. (izņemot 22. panta otrās daļas 11.punktu), 23., 23.3,. 30., 32.1, 32.2 un 32.4 pantā noteiktās aizsargjoslas robežu grafiski attēlo Apgrūtināto teritoriju informācijas sistēmas likumā noteiktajā kārtībā.”;

8. 35. pantā:

papildināt otro daļu ar trešo teikumu šādā redakcijā:

“Ja ar zemes īpašnieku vai tiesisko valdītāju ir rakstveidā saskaņots cits darbu uzsākšanas laiks, atkārtota zemes īpašnieka vai tiesiskā valdītāja rakstveida brīdināšana nav jāveic.”;

izslēgt trešo daļu;

papildināt pantu ar desmito daļu šādā redakcijā:

“(10) Aizsargjoslās, kuras sakrīt ar valsts robežas joslu, jebkādas veicamās darbības, kas saistītas ar personu uzturēšanos tajās, pirms to veikšanas ir saskaņojamas ar Valsts robežsardzi.”

9. 45. pantā:

izteikt pirmās daļas 3. punktu šādā redakcijā:

“3) aizliegts aizsargjoslās gar gaisa vadu līnijām ierīkot sporta un atpūtas laukumus, rotaļu laukumus, stadionus, tirdzniecības vietas, sabiedriskā transporta pieturas, iekārtot kuģu, liellaivu un peldošu celtņu piestātnes, kā arī veikt jebkādus pasākumus, kas saistīti ar cilvēku pulcēšanos;”;

izteikt pirmās daļas 5. punktu šādā redakcijā:

“5) aizliegts veikt būvdarbus bez attiecīgo komunikāciju īpašnieka atļaujas;”;

izteikt pirmās daļas 9. punktu šādā redakcijā:

“9) aizliegts bez attiecīgo komunikāciju īpašnieka atļaujas braukt ar mašīnām un mehānismiem, kā arī strādāt ar tehniku transporta vai darba stāvoklī, kuras augstums, mērot no ceļa (zemes) virsmas, pārsniedz 4,5 metrus;”;

izteikt pirmās daļas 13. punktu šādā redakcijā:

“13) aizliegts audzēt kokus un krūmus trases platumā. Ārpus meža zemēm zemes īpašnieks vai tiesiskais valdītājs trases platumā var audzēt kokus un krūmus, ja par to noslēgta rakstveida vienošanās ar elektrisko tīklu īpašnieku;”;

papildināt pirmo daļu ar 14. punktu šādā redakcijā:

“14) aizliegts izmantot makšķerēšanas rīkus, kuru garums pārsniedz 3 metrus.”;

papildināt pantu ar 3.1 un 3.2 daļu šādā redakcijā:

“(31) Aizsargjoslās gar elektrisko tīklu gaisvadu līnijām ar nominālo spriegumu līdz 20 kilovoltiem aizliegts ierīkot mašīnu un mehānismu stāvvietas.

(32) Ja aizsargjoslās gar elektriskajiem tīkliem, kuru nominālais spriegums ir 110 kilovolti vai 330 kilovolti, ierīkotas atklātas automašīnu (transportlīdzekļu) vai mehānismu stāvvietas, nekustamā īpašuma īpašniekam, kura īpašumā ir ierīkota stāvvieta, ir pienākums nodrošināt, ka aizsargjoslā ierīkotajā stāvvietā automašīnas (transportlīdzekļi) vai mehānismi tiek novietoti tā, lai elektrisko tīklu bojājumu gadījumā tiem netiek nodarīts kaitējums un nekavējoties nodrošināt aizsargjoslā ierīkotajā stāvvietā novietoto automašīnu (transportlīdzekļu) vai mehānismu pārvietošanu pēc objekta īpašnieka vai valdītāja pieprasījuma.”

10. Papildināt likumu ar 51.2 pantu šādā redakcijā:

“**51.2 pants.** **Aprobežojumi aizsargjoslās ap naftas un naftas produktu cauruļvadiem, to iekārtām un būvēm**

Ekspluatācijas aizsargjoslās ap naftas un naftas produktu cauruļvadiem, to iekārtām un būvēm, papildus šā likuma 35. pantā minētajiem aprobežojumiem tiek noteikti šādi aprobežojumi:

1) aizliegts ar jebkādām darbībām traucēt naftas un naftas produktu cauruļvadu apkalpošanas uzņēmuma darbiniekus, kuri aizsargjoslā veic ekspluatācijas, tehniskās apkopes, remonta, pārbūves, avāriju novēršanas vai to seku likvidēšanas darbus;

2) aizliegts izvietot lopbarības, organisko mēslu, minerālmēslu, bīstamu ķīmisko vielu un produktu, kokmateriālu, uzliesmojošu, viegli un īpaši viegli uzliesmojošu vielu, produktu un materiālu glabātavas;

3) aizliegts ierīkot kuģu, liellaivu un peldošu celtņu piestātnes, kā arī veikt gultnes padziļināšanas un zemes smelšanas darbus.”

11. 58.2 pantā:

papildināt pirmās daļas 1. punktu pēc vārdiem “pārbūvēt esošās ēkas” ar vārdiem “un būvēt inženierbūves”;

papildināt pirmo daļu ar 8. punktu šādā redakcijā:

“8) aizliegts veikt darbus, kas saistīti ar spridzināšanu un derīgo izrakteņu ieguvi.”

12. Papildināt 61. pantu ar 10.3 daļu šādā redakcijā:

“(103) Ja elektrisko tīklu kabeļu līnija ierīkota ar beztranšejas metodi dziļāk par 3 metriem no zemes virsmas, koku un krūmu izciršana virs elektrisko kabeļu līnijas trases nav nepieciešama.”

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis